फर्जी पायलट मामले में चार और गिरफ्तार  
गिरफ्तार लोगों में प्रदीप त्यागी नाम का एक पायलट और दो दलाल भी हैं। इन दलालों के ज़रिए ही फ़र्ज़ी मार्कशीट बनाने का कारोबार चल रहा था।
फ़र्ज़ी पायलट मामले में दिल्ली पुलिस की क्राइम ब्रांच ने चार और लोगों को गिरफ्तार किया है। इनमें से प्रदीप कुमार नाम का शख्स डीजीसीए के एटीपीएल विभाग में असिस्टेंट डायरेक्टर के पद पर तैनात है।   गिरफ्तार लोगों में प्रदीप त्यागी नाम का एक पायलट और दो दलाल भी हैं। इन दलालों के ज़रिए ही फ़र्ज़ी मार्कशीट बनाने का कारोबार चल रहा था। क्राइम ब्रांच ने दिल्ली और चेन्नई से इन लोगों को गिरफ्तार किया है।   ताज़ा गिरफ्तारियों के साथ ही इस मामले में पकड़े गए लोगों की संख्या 10 हो गई है।